b'\n_START_ARTICLE_\nIntraglomerulna mezangijska celica\n_START_SECTION_\nStrukturna podpora in filtracija\n_START_PARAGRAPH_\nIntraglomerulne mezangijske celice zagotavljajo podporo podocitom, ki so pomembna sestavina za filtracijo urina ter uravnavajo (regulirajo) pretok krvi preko njihove sposobnosti kr\xc4\x8denja. Celice so povezane z bazalno lamino endotelijskih celic kapilar, preko katere se prenese sila kr\xc4\x8denja mezangijskih celic in tako povzro\xc4\x8di vazokonstrikcijo (skr\xc4\x8denje) kapilar. S tem se zmanj\xc5\xa1a efektivna povr\xc5\xa1ina kapilar za filtracijo in tako tudi hitrost glomerulne filtracije._NEWLINE_Tovrstni tip mezangijskih celic sicer izlo\xc4\x8da tudi razne snovi, kot sta interlevkin 1 in PDGF (angle\xc5\xa1ko platelet-derived growth factor).\n_START_SECTION_\nFagocitoza\n_START_PARAGRAPH_\nCelice imajo tudi sposobnost fagocitoze sestavin bazalne lamine in imunoglobulinov. Predstavljajo poseben primer fagocitov, saj se tako kot jukstaglomerulne celice razvijejo iz predhodnikov gladkih mi\xc5\xa1ic in ne iz monocitov.'